Byrettens dom ændres, således at straffen for besiddelse af oversavet jagtgevær med ammunition alene henføres til våbenloven og nedsættes til fængsel i 6 måneder. Byrettens afgørelse om k... Vis mere
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Våben, eksplosiver og fyrværkeri;

D O M

afsagt den 5. januar 2021 af Vestre Landsrets 3.

afdeling (dommerne Eva Staal, Thomas Klyver og Cecilie

Maarbjerg Qvist med domsmænd) i ankesag

V.L. S – 1094 – 20

Anklagemyndigheden

mod

Tiltalte

født Dato 1977

(advokat Alexander Nyborg Christensen, Fredericia)

Retten i Randers har den 22. maj 2020 afsagt dom i 1.
instans (rettens nr. 4-1759/2020).

Påstande

Tiltalte har påstået frifindelse i det ikke erkendte omfang

og for-mildelse.   

Anklagemyndigheden har påstået stadfæstelse.

Tiltalte har ikke personligt været til stede under ankesagens
behandling.

Supplerende oplysninger

Tiltalte er udeblevet fra hovedforhandlingen uden oplyst

lovligt forfald. Under hensyn til, at sagens

hovedproblemstilling angår, om våbenbesiddelsen er



omfattet af straffelovens § 192 a eller alene våbenloven,

har landsretten besluttet at behandle tiltaltes anke.



- 2 -

Der er også for landsretten sket dokumentation af Person 1

forklaring under straffesagen mod ham.

Landsrettens begrundelse og resultat

Af de grunde, der er anført af byretten, tiltræder

landsretten, at tiltalte er fundet skyldig i at have købt et

funktionsdygtigt oversavet jagtgevær, som han opbevarede

med tilhørende ammunition i et redskabsskur på sin bopæl.

Spørgsmålet for landsretten er herefter, om besiddelsen af

geværet med tilhørende ammu-nition på bopælen er sket

under særligt skærpende omstændigheder og dermed er

omfattet af straffelovens § 192 a. Som anført af byretten

skal der ved afgørelsen heraf lægges vægt på, om

besiddelsen efter en samlet vurdering må anses for at have

indebåret en nærliggen-de risiko for, at våbnet ville blive

brugt til fare for andre.

I den foreliggende sag er der tale om besiddelse af et

funktionsdygtigt oversavet jagtgevær, som ikke lovligt kan

anskaffes, og våbnet blev opbevaret med tilhørende

ammunition. Til-taltes forklaring om baggrunden for

våbenkøbet må under hensyn til karakteren af våbnet

tilsidesættes som utroværdig. De nævnte omstændigheder

taler for, at våbenbesiddelsen har indebåret en nærliggende

risiko for, at våbnet ville blive brugt til fare for andre. Det

over-savede jagtgevær blev dog opbevaret i en taske under

en reol i et redskabsskur på tiltaltes private bopæl. Der

foreligger ikke oplysninger om, at tiltalte skulle have

tilknytning eller modsætningsforhold til et kriminelt miljø,

og han er ikke tidligere straffet for personfarlig kriminalitet

eller våbenbesiddelse.   

Under disse omstændigheder er der ikke fuldt tilstrækkeligt

grundlag for at fastslå, at tiltal-tes anskaffelse og



besiddelse af våbenet med tilhørende ammunition må anses

for at have indebåret en nærliggende risiko for, at våbenet

ville blive brugt til fare for andre. Forholdet henføres

derfor ikke under straffelovens § 192 a.

Tiltalte er i stedet i skyldig i overtrædelse af våbenlovens §

10, stk. 1, under skærpende omstændigheder, idet han har

købt et oversavet jagtgevær, som ikke lovligt kan

anskaffes, og opbevaret det uforsvarligt med tilhørende

ammunition på sin bopæl.

Landsretten fastsætter efter forholdets karakter straffen til
fængsel i 6 måneder.   



- 3 -

Straffen er fastsat efter de bestemmelser, der er anført i

byrettens dom, idet citeringen af straffelovens § 192 a, stk.

1, nr. 1, jf. stk. 3, dog udgår.

Med de anførte ændringer stadfæster landsretten dommen.

T h i  k e n d e s  f o r  r e t:

Byrettens dom ændres, således at straffen nedsættes til
fængsel i 6 måneder.

Byrettens afgørelse om konfiskation og sagsomkostninger
stadfæstes.

Statskassen skal betale sagens omkostninger for
landsretten.

Eva Staal        Thomas Klyver        Cecilie Maarbjerg Qvist